Kultura Maribor

Vrtinčenje besed z ustvarjalko Alexandro Natalie Zaleznik
2024-03-23 19:00 (Europe/Paris) | Vetrinjc – BarCoda
Na kaj pomisliš, ko si kupiš ali sposodiš prevedeno knjigo? Kdo je tisti, ki se poigra s črkami tujih besedil in kakšno vlogo ima?
S prevajalko, pesnico in avtorico se bomo pogovarjali o radostih in skrbeh prevajalskega poklica, o častnem gostovanju Slovenije na frankfurtskem sejmu 2023 in v Bologni 2024.
Spoznali bomo Alexandrin obsežni opus prevodov doma in v tujini, uživali ob poslušanju njenih pesmi in prelistali njeno prvo avtorsko slikanico Zvezdni prah v krtovem brlogu, ki je izšla pri založbi Pivec (2023).
Večer bo moderirala pesnica in literarna kritičarka Tonja Jelen.
P.S. Slikanico bo mogoče tudi kupiti, Alexandra pa vam jo bo z veseljem podpisala.

Vetrinjc – BarCoda

Povezava do originalnega članka

Banda Ferdamana: mučeniki VS ženke
2024-03-15 19:00 | Vetrinjc – BarCoda
Lepo vabljeni 15.3.2024 ob 19.00. uri v Vetrinjski dvor na improvizirano predstavo Bande Ferdamane, pristne štajerske impro skupine.
Vstopnina: 5€
———————————————
V marcu obeležujemo tako dan žena kot tudi dan mučenikov in bomo izkoristili priložnost za bitko spolov. Na oder pa smo povabili tudi nekaj starejših (a legendarnih) članov ter nekaj še čisto svežih talentov. Vsak prizor bo improviziran, saj zanj nimamo vnaprej pripravljenega scenarija in ga razvijamo sproti. Pridite v našo družbo in nam pomagajte popestriti predstavo s svojimi edinstvenimi predlogi. Se vidimo 🙂

Organizator: KUD Banda Ferdamana.
Dogodek organiziramo v sodelovanju z Vetrinjc – BarCoda in Narodnim domom Maribor.

Povezava do originalnega članka

Dobrodelna klasika & Jamm Session / Open stage
2024-03-14 19:30 | Vetrinjc – BarCoda
Z dobrodelnim koncertom pomagamo naši dobri prijateljici in glasbeni kolegici Sabini Švigelj.
Sabina je dvaintridesetletna pianistka, ki se že dobro leto bori z izjemno redko obliko raka – sluznični melanom. Običajni tretma (operacija, imunoterapija, obsevanje in tablete) žal ni dovolj, zato je v teh dneh na zdravljenju s TIL-terapijo v Tel-Avivu. Stroški tovrstnega zdravljenja so enormni, zato smo se odločili pomagati s koncertom, na katerem bi se zbirala finančna sredstva, ki bi stroške vsaj delno pokrila.
Več o Sabini, poteku njene bolezni in terapiji lahko najdete na: https://www.gofundme.com/…/help-sabina-fight-mucosal…
Zbrali smo se bivši študentje graške univerze za glasbo KUG, kjer smo skupaj s Sabino študirali, vadili in koncertirali. V različnih inštrumentalnih kombinacijah pripravljamo zanimiv in raznolik repertoar klasične glasbe, ki ga bomo odigrali v sproščenem vzdušju BarCoda/Vetrinjca. Po koncertu sledi še Jam session, kjer se nam na lahko pridružijo tudi ostali glasbeniki.
Sabina je en tak pozitivni sonček, ki vedno zna priskočiti na pomoč, hkrati pa tudi odkrito in brez ovinkarjenja povedati svoje mnenje. Svoje poslanstvo učiteljice klavirja opravlja z veliko strastjo in odgovornostjo, ljubezen do klasične glasbe pa jo vodi tudi po različnih koncertnih dvoranah doma in v tujini. V prostem času sicer rada kuha, športa, vrtnari ali pa se s svojim izbrancem odpravi v hribe.
Trdno verjamemo, da bo zahrbtno bolezen premagala, pri tem pa za pomoč vljudno naprošamo tudi vas.
Sodelujoči glasbeniki: Vita Furman Peterlin (violončelo), Lana Stergulec Žuran (klavir), Sandra Čepin Trobas (klavir, vokal), Monika Babič Trilar (oboa), Matjaž Balažic (harmonika), Tomaž Adamič (klarinet), Žan Trobas (harmonika), Milorad Ružić (kitara), Sašo Fekonja (saksofon)
Vstopnine ni, bo pa ves večer priložnost, da s svojim prispevkom podprete Sabino.

Vetrinjc – BarCoda

Povezava do originalnega članka

Predrevijski nastop MePZ KUD Coda
2024-03-13 19:00 | Vetrinjc – BarCoda
Pred letošnjo revijo pevskih zasedb Codovci lepo vabimo na pripravljalni nastop naših pevk in pevcev, ki jih povezuje MePZ KUD Coda pod vodstvom Lee Gačnik. Vabljeni, da prisluhnete letošnjemu zanimivemu in zahtevnemu programu. Dobrodošle bodo vse pohvale in bučni aplavzi, da bo naša ekipa pripravljena na misijo Unionska dvorana 2024.
Vstop je prost.

Vetrinjc – BarCoda

Povezava do originalnega članka

Koncert Market Garden v Vetrinjcu
2024-03-09 20:00, 2024-02-10 20:00 | Vetrinjc – BarCoda
Akustični solo projekt je nastal kot ustvarjalni izziv za mladega glasbenika, tekstopisca in organizatorja koncertov Marka Godino iz Kopra, ki kot kitarist in pevec deluje v alternativnih rock skupinah Free the Mouse in ParanoisE. Zametki njegovega samostojnega ustvarjanja segajo v leto 2018, poleg številnih samostojnih nastopov po Sloveniji pa je material nekajkrat zazvenel tudi v bandovskem aranžmaju.
Osmega decembra lani je v samozaložbi izdal svoj EP Pieces of Sanity, ki je nastal v sodelovanju s producentom Gabrom Radojevičem.
Surov zvočni mozaik drobcev iz življenja mladega glasbenika, ki ustvarja v upanju na nove strune in boljše pogoje. Na šestih komadih se prepletajo melanholične, a hkrati energične vokalne melodije, inovativni riffi v stilu ekspresivnega akustičnega grungea in udarna besedila, ki odmevajo izkušnjo socialne ujetosti znotraj izčrpajočega okolja, kjer ni prostora za pripadnost in razum.
Stream Pieces of Sanity:
https://tr.ee/BpkD036YV9
Instagram Market Garden:
https://www.instagram.com/marketgarden97
Vstop je prost, prispevki za muzičarja dobrodošli.

Vetrinjc – BarCoda

Povezava do originalnega članka

Midnight stand v Vetrinjcu
2024-03-01 20:00 | Vetrinjc – BarCoda
Končno v Vetrinjcu tudi podmladek KUD Coda!
Midnight stand, sestavljajo Ninet Klapš (vokal), Alex Čeh (kitara, bas, vokal), Tim Gajzer (kitara), Filip Pokrivač (bobni), Zala Skamlec (bas, kitara). Ustvarjajo dinamično glasbo, ki združuje kitarske riffe, ritem bobnov in basa ter izrazit vokal.
Vstop je (pre)prost, prispevki za mlade muzičarje pa več kot dobrodošli.

Vetrinjc – BarCoda

Povezava do originalnega članka

Coda za potep-z avtodomom in kosmatincem do Portugalske
2024-02-02 20:00 | Vetrinjc – BarCoda
Leto 2024 prinaša v Vetrinjca nove vsebine. Turobne zimske dni si bomo greli s spomini na vroča potovanja. Ker pa Codovci nismo le muzičarji, ampak tudi svetovljani, bosta prva za popotno štafetno palico prijela Martin in Katja. In seveda kuža Wallie, s katerim sta se lani odpravila na enomesečno popotovanje z avtodomom do Portugalske.
Ne pričakujte dolgočasnega naštevanja zgodovinskih faktov. Lahko pa se veselite zanimivih prigod, ki bodo po godu predvsem ljubiteljem vina, kulinarike in kulturne dediščine. Udeležbo priporočamo vsem, ki vas mikajo Francija, Monako, Andora, Španija in Portugalska ter vsem, ki vas na ekspedicijah spremljajo kosmatinci.
To bo zgolj prvo poglavje v seriji popotnih zgodb Coda za potep. Če ste se tudi vi potepali po zanimivih koncih našega planeta in ne bi radi vsakemu prijatelju posebej kazali fotk in spominov, vabljeni, da jih podelite z nami vsemi. Javite se nam tukaj na FB ali na info@vetrinjc.si.
Vstop je prost.

KUD CODA

Povezava do originalnega članka

Maja & Stela v Vetrinjcu
2024-01-25 19:00 | Vetrinjc – BarCoda
Maja Novak (vokal) in Stela Gašparič (klaviature) sta študentki prvega letnika glasbene pedagogike v Mariboru. Maja prihaja iz Majšperka, Stela iz Maribora. Čas za vajo si najdeta v prostih urah med predavanji. Spoznali sta se oktobra in hitro ugotovili, da ju skupno muziciranje slovenskih ter hrvaških popevk in balad osrečuje, zato bi to srečo radi podelili naprej na samostojnem koncertu.
Vstop je prost, prispevki za muzičarki pa dobrodošli.

Vetrinjc – BarCoda

Povezava do originalnega članka

Poetično-glasbeni večer: Dan v zalivu
2024-01-24 20:00 | Vetrinjc – BarCoda
Petra Bauman se bo sprehodila skozi svojo poezijo iz doslej izdanih pesniških zbirk Januar in Paradiž, predstavila pa bo tudi nekaj svežih pesmi, ki bodo izšle letos v njeni tretji pesniški zbirki.
Na klavirju jo bo spremljal Reinhard Padinger, Avstrijec, ki že vrsto let tke posebne vezi s Slovenijo preko slovenščine, ki se je vztrajno uči, kot preko tehnično-naravoslovnega kot kulturno-umetniškega delovanja.
Vstop je prost, prispevki dobrodošli.

Vetrinjc – BarCoda

Povezava do originalnega članka

Radio Jam v Vetrinjcu
2024-01-20 20:00 | Vetrinjc – BarCoda
Radio Jam je celjska skupina, katere začetki segajo v leto 2014, ko so se štirje podobno misleči rockerji združili, da popestrijo dogajanje slovenske scene. S strastjo po dobri glasbi, ki je njihova gonilna sila, je tako nastala zasedba, katere vsak član skupine (to so Grega Teršek, Uroš Planinc, Dani Telebar in Matjaž Ključevšek) doprinese edinstven nabor spretnosti, kreativne ideje in svoj okus do glasbe. To je skupini omogočilo ustvarjanje novih zvokov, dinamičnih ritmov
ter melodičnih harmonij. Skupina je od samega začetka stremela k ustvarjanju avtorske glasbe, seveda pa za sladokusce po potrebi zaigra tudi coverje največjih rock hitov.
Skupina je od začetka delovala in malo manj delovala in malo so se menjavali člani, sedaj – danes, pa je zasedba zasidrana. V začetku leta 2023 so štartali še bolj kreativno in začrtali album, ki je ugledal luč v decembru 2023. 2. album skupine Radio Jam – ZEN.
Vstop je prost, prispevki za muzičarje dobrodošli.

Vetrinjc – BarCoda

Povezava do originalnega članka

Co.Smeetchy feat. Groovocado
2024-01-19 20:00 | Vetrinjc – BarCoda
Ste se že znašli v primežu svojih 30-ih in pogrešate glasbo začetka 2000-ih? Bog ne daj, ste se znašli v svojih 40-ih in pogrešate klasične Eurodance komade, ki so se vrteli v Yucatanu? Ste zamudili tradicionalno božično Groovočago ali se takrat enostavno niste nasitili? A ste se kdaj vprašali, kako bi zgledal Groovocado, če bi Nejcu pustili absolutno kontrolo nad izbiro komadov? Ali bi se samo imeli en večer res res fajn?
Če je odgovor na katerokoli vprašanje “JA”, potem ste absolutno dobrodošli na izjemnem večeru dobre glasbe in zabave, kjer se bo našlo nekaj za vsakega! V primeru, da ste na eno ali več vprašanj odgovorili z “NE”, potem je obisk za vas praktično absoluten, da se načudite čudesom glasbe, za katero sploh niste vedeli, da jo pogrešate!

Vetrinjc – BarCoda

Povezava do originalnega članka

TOPLAB MARIBOR #2!
2024-01-17 18:00 | Vetrinjc – BarCoda
Začetniki Dobrodošli / Beginners Welcome!
Programiranje v živo postaja vse bolj zanimiva smer v elektronski glasbi in video umetnosti. Koderke_ji razkrivajo in preoblikujejo delovanje programja, medtem ko le-ta ustvarja improvizirano glasbo in/ali vizualne podobe. Vse manipulacije s programsko kodo se projicirajo za gledalke_ce in poslušalke_ce (“show us your screens!”). Pri TOPLAP nastopih gre za različne avdio-vizualne glasbene žanre, dogodki pa so se zvrstili na raznolikih prizoriščih: koncertnih dvoranah, nočnih jazz barih, galerijah in tako-imenovanih algorave-ih. Progamiranje v živo se poleg zvočnega izvaja tudi na vizualnem področju, številna programska orodja pa lahko izvajajo tako zvok kot sliko/video in tako ustvarjajo sinestetične izkušnje. Kodiranje v živo je vključujoče in dostopno vsem. Številna okolja za kodiranje v živo je mogoče prenesti in uporabljati svobodno in brezplačno, z dokumentacijo in primeri za začetek ter prijaznimi spletnimi skupnostmi, ki pomagajo, ko se pojavijo težave.
TOPLAP je mednarodna organizacija ustanovljena leta 2004, ki raziskuje in spodbuja ustvarjalno programiranje v živo (live-coding).
toplap.org (mothership!)
youtube.com/@Eulerroom/videos
github.com/toplap/awesome-livecoding
iclc.toplap.org
en.wikipedia.org/wiki/Live_coding
en.wikipedia.org/wiki/Algorave

Organizator: Zavod Rizoma

Soorganizacija: Vetrinjc – BarCoda

Povezava do originalnega članka

VAKUM predstavlja: Kdo so ... KRANKS?!
2024-01-13 21:30 | Vetrinjc – BarCoda
Vstopnina: 10 € na dan dogodka, 7 € v predprodaji, (študenti in dijaki: 5 €)
Google koledar | iCal

Vetrinjc – BarCoda

Povezava do originalnega članka

VAKUM predstavlja: Kdo so ... KRANKS?!
2024-01-13 21:30 | Vetrinjc – BarCoda
Ker se koncertno leto pozna po prvem koncertu, vas vabimo na prvo pravo koncertno mini-razpaljotko – varaždinske izvirneže KRANKS!
Fantje s sabo sicer deloma nosijo glasbene gene zloglasnih krankenHaus, pa kljub temu v divjem ritmu odigrajo nekaj čisto svojega, kar lahko posrečeno označimo za jungle punk. Če vam klubsko pozibavanje z boki in glavo ni odveč, vas bo dokaj neobičajna kombinacija boben-bas-bas na ritmu ter kričeč duo saksofona in trobente/roga navdušila – ter nam vsem zagotovila dinamično koncertno leto!
Kdo so torej KRANKS?
KRANKS so iskreni DIY, plesnoidni inteligentni jungle punk, 45 minut pozitivne energije, veselja in edinstvenega tega-ni-na-internetu glasbenega izrazja.
KRANKS so tenor saksofon (Dubravko Dvorski), trobenta/rog (Bojan Deban), 2 bas kitari (Alan Dilger Pinatarić, Tomislav Pintarić) in bobni (Filip Josipović Šmit) – ter seveda njih ubrano zborovsko petje.
(in KRANKS bomo vsaj ta dan tudi vsi mi, ki si želimo dobre glasbene letine!)

Organizacija: Vakum produkcija in BarCoda
Uradni radio: Radio MARŠ, 95,9 MHz
Vstopnina: 10 € na dan dogodka, 7 € v predprodaji, (študenti in dijaki: 5 €).
Facebook:
https://www.facebook.com/HouseOfKranks/
Bandcamp:
https://kranksvz.bandcamp.com/
Youtube:
https://www.youtube.com/watch?v=BpxmjSPXSAI
https://www.youtube.com/watch?v=mx4wLnovcug
https://www.youtube.com/watch?v=wZkBVVWRmfc
Recenzije:
http://www.terapija.net/mjuzik.asp?ID=31213 (Take One under Ground; ocena: 10 / 10)
http://www.terapija.net/mjuzik.asp?id=32093 (Almost Peel Sessions Vol. 1., ocena: 10 / 10)
https://www.muzika.hr/…/kranks-take-one-under-ground…/ (Take One under Ground; ocena: 4,5 / 5)

Karaoke v Vetrinjcu
2024-01-12 20:00 | Vetrinjc – BarCoda
Ni ga boljšega zdravila za januarski blues, kot je muzika in fajn druščina! Zato vabljeni v Vetrinjca na prve karaoke v 2024.

Večer za sladokusce - Frizi degustacija
2023-11-24 18:00 | Vetrinjc – BarCoda
Vabljeni na prvi Večer za sladokusce v Vetrinjc BarCoda, ki ga bomo izkoristili za lansiranje nove ponudbe piva! Prihaja Frizijev Sp-ipa-nec, z njim pa Monika in Dejan, ki vodita družinsko pivovarno Frizi Beer. Poleg Sp-ipa-nca bomo degustriali tudi druge tekoče dobrote iz Haloz. Na dogodku pa se nam bosta pridružili tudi oblikovalki, ki sta zaslužni za sfrizirano podobo piva.

Vstop je prost.

KUD CODA

Povezava do originalnega članka

Coda kavč #7
2023-11-16 18:00 | Studio
“Glej onega majstra, dvakrat je poslušal komad, pa ga zna že zaigrat!”
Glasbeniki se pogosto znajdemo pred znano dilemo: kaj storiti, ko bi se rad naučil novo pesem, pa ne najdeš not ali akordov? Odgovor je preprost: nauči se jo po posluhu.
Igranje po posluhu številni dojemajo kot nekaj zahtevnega, kar znajo le tisti najboljši. Pa temu ni tako! Kako začeti in izpiliti prepoznavanje melodij in akordov “na uho”, te bo Bratko Zavrnik naučil na novembrskem Coda kavču.
Če imate svoje inštrumente, vabljeni, da jih prinesete na delavnico. Predznanje sicer ni potrebno.
Udeležba na delavnici, ki bo trajala predvidoma eno uro, je brezplačna, zavoljo lažje organizacije pa te prosimo, da se pofočkaš na obrazcu: https://forms.office.com/r/gSsg6MzTjg.

KUD CODA

Povezava do originalnega članka

Coda karaoke
2023-11-11 20:00 | Kud CODA, Koroška cesta 63, Maribor, Slovenija
Vabljeni na druge Coda karaoke, ki jih ne bi bilo, če prve ne bi tako fantastično uspele in zagrele publike v Kavarnici Rokaj. Prvič smo jih organizirali v sklopu Coda Vocal campa in si rekli ‘to ne sme biti zadnjič’. In tako se vidimo v petek, 11. novembra, od 20.00 dalje v Kavarnici Rokaj na Lentu. Da bo letošnje martinovanje prav posebno in Festival Mladi Maribor glasbeno obarvan.
Za noro vzdušje in prebijanje ledu bodo poskrbeli učenci in mentorji KUD Coda, mikrofon in playlisto pa bomo z veseljem prepustili tudi vsem mladim in tistim, ki vam še vedno po žilah teče rock’n’roll. Prijave niso potrebne, število mest je omejeno na kapaciteto lokala.

Coda karaoke pod okriljem Festivala Mladi Maribor. Prečekirajte celoten program!

Za lažjo predstavo, kako so videti Coda karaoke, si poglejte video reportažo letošnjega Coda Vocal campa.
The post Coda karaoke appeared first on KUD Coda.

Povezava do originalnega članka

Halloween koncert Sagadudab
2023-10-31 20:00 | Vetrinjski dvor
V Vetrinjcu se na noč čarovnic obeta grozno dober koncert! Sagadudab in elektronika z okusom po akustiki.
Trio slovenskih vrhunskih glasbenikov z unikatno avtorsko glasbo vabi na ples. “Glasba mora ljudi zabavati, sproščati, jim dati povod za razmišljanje,” projekt, ki je zorel dve leti opisuje Domen Gracej, trobentač in producent z izkušnjami na evropskih in ameriških odrih. Tudi Danijelu Lauku, ki navdušuje z nenavadnimi tehnikami igranja saksofona, nastopanje na domačih in mednarodnih glasbenih prizoriščih z uveljavljenimi glasbeniki ni tuje. Klasično instrumentalno kombinacijo pa
ruši klaviaturist, skladatelj in producent Jean Markič, katerega glasba ne gre mimo nobenega večjega glasbenega festivala.
V letu 2019 so izdali prvenec DJungla, naslovno skladbo opremili z video podobo in eksperimentalni projekt potrdili tudi v živo na številnih koncertnih odrih.
Vstopnina: 5 €, vstopnice so na voljo na šanku Vetrinjca

Vetrinjc – BarCoda

Povezava do originalnega članka

Koncert Funk Fact
2023-10-20 20:00 | Maribor center / Vetrinjc – BarCoda
Vabljeni na funky kaos v Vetrinjca! Vstopnice že na voljo na šanku – 8 EUR predprodaja, 10 EUR na dan koncerta.

Funk Fact je zasedba štirih prijateljev, ki se poznajo že predolgo in ki so igrali v različnih kombinacijah po najrazličnejših zasedbah, zaradi česar se jim je (mogoče malo) zmešalo … Kot rezultat tega kaosa je nastal Funk Fact, kjer ustvarjajo funky avtorske komade s primesmi vsega možnega.

To sodelovanje je na tej poti že postreglo s popevko tedna na Val202 in zagotovilo redno gostovanje funka na radijskih frekvencah. Neznani YouTube komentator enega izmed njihovih videov pravi: »Tight, right, outta sight!«
Obljuba o izzidu debitantskega albuma se je kuhala zelo dolgo, letos pa je Unexplainable končno zaživel. ali kot je v recenziji albuma za portal Koridor zapisal Jure Malič: “Album Unexplainable te že s prvimi takti nepričakovano “pofunka” v edinstvenem groovu, ob katerem začneš neprostovoljno migati tudi na javnih mestih.”
Pridite in neprostovoljno pomigajte z njimi tudi vi!

Funk Fact so:
Leon Firšt (klaviature) je eden najbolj izvajanih in največkrat nagrajenih slovenskih skladateljev mlajše generacije, multiinštrumentalist in aranžer, za katerega je značilna žanrska fluidnost, saj se kot avtor in izvajalec uspešno loteva sodobne klasične glasbe, filmske glasbe, muzikalov, jazza, popa…
Alen Kovše (vokal, kitara), znan tudi kot frontman skupine Take Off in “John Lennon” enega najuspešnejših Beatles tribute bendov na svetu, je eden najprodornejših moških vokalov na sceni ter šolan jazz kitarist, ki mu pa ni niti najmanjši problem pohoditi tudi kakšen drive pedalček.
Jaka Krušič (bas) je zelo zaželjen mendarodno aktiven jazz kontrabasist in izkušen bas kitarist, član prenekatere ritem sekcije, ki včasih za Funk Fact napiše tudi kakšno zakomplicirano besedilo.
Gregor Hrovat (bobni) je magistriran tolkalist, ki ima za sabo veliko uspehov na tekmovanjih in solističnih nastopov z orkestri, zadnja leta pa je prepoznaven kot eden najbolj iskanih session bobnarjev v Sloveniji.

Povezava do streaming platform: https://hyperfollow.com/FunkFact
IG: Instagram | FUNK FACT (@funkfactmusic)
FB: Facebook | FunkFact
Spletna stran: Funk Fact | Funky Music (funkfactmusic.com)

KOKOSY ◊ MARIBOR
2023-10-13 20:00 | Vetrinjski dvor
Silvo disko pubec v srčeku nosi 3 svetinje:
– Disko glasba
– NK Maribor uvrstitev v Ligo prvakov (sezona 2013–14)
– Toto faking mesto (Maribor (Alo stari referenca))
S ponosom in škrlatno vznesenostjo oznanjamo, da se Silvotove limonce (Kokosy) vračajo v štajersko prestolnico! (epski kitara solo)
_____________________________________
KDAJ? 13.10. 2023, 21.00
KJE? Bar Coda (Vetrinjc)
ČUSTVENI? Vrtiljak
KARTE? Na šanku Bar Code (vetrinca) _____________________________________
Kokosy so 4-dimenzionalno bitje pretežno glasbene nature, ki slovenski glasbosferi ponuja svež vetrič nedefiniranosti. Fante že od leta 2019 družijo iskrena besedila in čedalje manj povprečne melodije. Aprila 2023 so v razprodanem Kinu Šiška predstavili svoj drugi album, Čustveni vrtiljak. Ta nas popelje skozi občutke, ki so prežemali Koko-druščino zadnjih nekaj let, vse od izida njihovega prvenca, Hudih bejb na dopustu. Nanj bodo popeljali tudi vse svoje mariborske prijatelje, saj je konec koncev samemu Mariboru posvečena celo ena izmed pesmi – Silvo!
_____________________________________
IG: https://www.instagram.com/kokosy_/
FB: https://www.facebook.com/KOKOSYbend
YT: https://www.youtube.com/watch?v=msyD_r8NY30

Vetrinjc – BarCoda

Povezava do originalnega članka

Koncert INVITE za pomoč mladim
2023-09-22 20:00 | Maribor center / Vetrinjc – BarCoda
Dragi prijatelji,

Z večernim koncertom v Vetrinjskem dvoru, bi vam radi predstavili nov videospot, ki smo ga naredili…, se malo podružili in zbrali kak EUR za eno izmed društev za pomoč mladim.
Stanje mladine je porazno. Veliko je žalostnih, nesrečnih in izgubljenih duš tam zunaj. Svet, mediji, propaganda, družabna omrežja pa prodajajo lažne obljube in nas silijo v izmišljeno popolnost nedosegljivih idealov. O tem govori naš nov singl ZRCALCE, ki je dobil tudi video podobo.
Pričakujemo vas z uro in pol iskrenih, avtorskih melodij.

Ni vstopnine, bo pa vsak dobrodelni prispevek šel tistim, ki ga potrebujejo, pa nimajo glasu ali poguma, da bi to povedali.

20 let Patetico
2023-09-16 20:00 | Vetrinjski dvor
Ko se v življenju dogajajo lepe stvari, jih moramo ceniti in praznovati, zato vas vabimo na 20 let patetike v enem večeru!

Vstopnice v predprodaji na šanku BarCoda: 10 €
Vstopnice na dan koncerta: 13 €

Vetrinjc – BarCoda

Povezava do originalnega članka

Kino v Vetrinjcu - SloKinoBus2023
2023-09-15 20:00 | Vetrinjski dvor
Potujoči SloKinoBus2023 poteka na več različnih lokacijah kot edini slovenski kulturno-vzgojni filmski in kino dogodek, ki je organiziran za publiko po celi Sloveniji. Projekt prispeva k popularizaciji novih slovenskih dolgometražnih, kratkih in dokumentarnih filmov in mladih slovenskih filmskih režiserjev po celi Sloveniji. Ustvarjamo nova občinstva slovenskim filmom in podpiramo kinematografske dejavnosti v krajih z omejenim dostopom do slovenske in evropske filmske ponudbe. Projekt podpira Ministrstvo za kulturo.”
Vstop prost! Dogodek bo v vsakem vremenu – na prostem, če bo lepo oz. v kavarni, če temu ne bo tako.

Filmski izbor (skupaj cca 90min) – načrtovana selekcija:
2030, 15min., SLO
Piše se leto 2030. V Evropi in po svetu divja vojna, oblast prevzemajo totalitarni režimi, države sveta se delijo na dva pola: zaveznike in triado. V Sloveniji vlada totalitarna oblast. V teh okoliščinah Kai in Maris, ki pričakujeta otroka, prideta do spoznanja, da v Sloveniji zase in za svojega otroka ne vidita prihodnosti. Poskušata nezakonito pobegniti iz države.
OTAVA, 15min., SLO
Loti leži v visoki travi, z mislimi zakopana v spomine na mamo. Babica jo pokliče in že jo obkroža realnost kmetije.
ŠE SREČA, 22min., SLO
Izidor sanja, da bi nekoč postal gasilec. Cilj je nedosegljiv, dokler ne zadane loto sedmice in se njegov svet obrne na glavo. Kaj je res in kaj ne? Kdo je in kdo ni? Kdo ima in kdo nima?
I’LL BE YOUR KETTLE, 10 min., DANSKA
Ko ženska ugotovi, da je njen partner zaljubljen v njun kuhalnik, se poda na obupno pot samopreobrazbe, da bi poskušala ohraniti razmerje.
CITY PENGUIN, 11 min., NEMČIJA
Zelo vroče popoldne v Berlinu; šole so zaprte. Dve sestri, Malin in Sophia, sta obtičali v svojem zadušljivem stanovanju, v katerem se nenehno dolgočasita. Medtem ko Sophia ne želi, da bi jo kdo motil pri branju, njena mlajša sestra poskuša pridobiti njeno pozornost s tem, da ji pove, da je pozabila igračo pingvina v šoli. Obe si izmislita možne scenarije za pingvina in ga pošljeta na potovanje, ki ga popelje skozi prazno šolsko stavbo in na naključno potovanje po smeteh in ga pripelje do pravih pingvinov v živalskem vrtu.
QUINO’S DREAM, 8min., ŠPANIJA
Prihod prvega otroka razkrije razliko med ljubljenjem in sprejemanjem tega, kakšen je vsak od njiju.
HYPNAGOGIA, 10min., BELGIJA
Kot gledalci se znajdemo v dekličinem sanjskem svetu, kjer se nihče ne more skriti za svojo vsakdanjo “masko”. Dekle živi svoje najhujše nočne more in jim vedno znova poskuša ubežati, a ko spozna, da ni izhoda, se mora odločiti in se soočiti s svojimi strahovi.

Vetrinjc – BarCoda

Povezava do originalnega članka

Marko Zorec Trio - Album Release Concert
2023-09-08 20:00 | Vetrinjski dvor
Kitarist Marko Zorec je znan obraz na slovenski glasbeni sceni, uveljavil se je kot ustanovitelj zasedbe Yogurt in kot dolgoletni član spremljevalne zasedbe Zorana Predina. V zadnjem času se spet posveča avtorski glasbi, poleti je izdal svojo prvo samostojno kitarsko ploščo “Parallel World”. Na njej se predstavlja kot instrumentalist na harp kitari, unikatnem instrumentu, ki ga je v slovenskem glasbenem prostoru, pa tudi širše, le redko moč slišati. Na albumu najdemo deset
avtorskih skladb, ki jih je žanrsko mogoče uvrstiti med nekakšno naravno mešanico klasične glasbe, bluesa, rocka, jazza, deloma tudi ambienta.
Koncert v Vetrinjcu bo prvi uradni dogodek ob izdaji plošče, ob tej priložnosti bo hkrati moč slišati, kako skladbe zvenijo v razširjeni zasedbi, saj se bosta Marku na odru pridružila tudi Stojan Kralj na bas kitari in Matjaž Jager na klavirju. Ta zasedba hkrati nakazuje smer, v katero želi avtor zapeljati svoje glasbeno ustvarjanje v prihodnje.
Vstop je prost, prispevki dobrodošli, več o Markovem ustvarjanju pa je na voljo tukaj: https://markozorec.com/

Vetrinjc – BarCoda

Povezava do originalnega članka

PELIN: šalamun + Đoko
2023-07-14 20:00 | Atrij
Ptujski bend šalamun z veseljem predstavljajo svoj prvi EP z naslovom Pelin, ki so ga ob koncu preteklega leta posneli v studiu Beartracks. V njem se podajo na glasbeno raziskovanje grenkobe temnega zavetja, ki sije in miri. Družbo jim bodo delali eni in edini ansambel Đoko, ki že leto dni polni plesišča klubov po vsej Sloveniji. Vljudno vabljeni vsi, da se 14.7. v Vetrinjcu pridružite in prisluhnete zvoku osmih pubecov, ob tem pa spijete enega ali pet pelinkovcev ter
zaplešete ob ritmih multižanrskega glasbenega popotovanja.
_______________________________________
šalamun/шаламун
Ptujski šalamuni oziroma шаламун so štiričlanski bend, ki ustvarja avtorske komade že skoraj desetletje. Stilsko bi jih lahko opredelili kot alternativni rock z indie, grunge in punk elementi.
Na svojih koncertih praznujejo življenje, zaplešejo ter nazdravijo na dobre in slabe trenutke. Na koncertu bodo s ponosom predstavili svoj prvi EP Pelin, na katerem je tudi komad Ne najdem, za katerega so pod režijo Đoko Luka posneli videospot.

Za ogled video posnetka se morate strinjati z uporabo piškotkov na naši spletni strani.

Ne najdem!

‘Pes vam brado lizo!’
Denis Krajnc – vokal, kitara
Niki Fišer – kitara
Luka Bauman – bas
Don Korez – bobni
//
Đoko
Đoko so synthpop/indie bend iz Maribora, ki kroji rožnato obarvan zvok, ki ga dopolnjujejo z melodičnimi sintisajzeri, elektronskimi bobni, melanholičnimi besedili in kitarami.
Leta 2022 so izdali svoj prvi single, ki je dal pobudo ljudem, da prisluhnejo komadu in si nadenejo ‘Puli’.
Z drugim komadom so popeljali poslušalce do ‘Blok-a 22’. Komad, ki je konec septembra 2022 postal popevka tedna na Valu 202 in je po mnenju poslušalcev Radia Terminal 3. najboljši komad lanskega leta.
Z zadnjim izdanim komadom 4611, napovedujejo svoj prvi album, ki bo izšel letošnje leto. Material, ki se bo znašel na albumu so letos premierno odigrali v Kinu Šiška in ga je mogoče slišati na njihovih koncertih.
Luka Hernet – vokal, kitara
Jure Gračner – kitara
Tilen Barbirič – bas
Nino Vreča – vokal, bobni

Vetrinjc – BarCoda

Povezava do originalnega članka
